Weg! se joernaliste reis gereeld na Namibië en wanneer ons daar is, kamp ons sommer 80% van die tyd – en dis nie net om geld te spaar nie; dis omdat dit vir ons lekker is!
Hierdie lys van 20 gunsteling-kampplekke* is gebaseer op jare se ondervinding en gekies omdat ons al daar was, en dit soveel geniet het dat ons enige tyd weer soontoe sal terugkeer.
*Hierdie artikel is vir die eerste keer in ons 2016 Namibië-reisgids gepubliseer. Alle inligting is onlangs nagegaan. Kry ons 2019 Namibië-reisgids vir nog lekker leesstof!
Kontak mesosaurus.com; mesosaurus.camp@gmail.com
Jy sit in die middel van 'n amfiteater met manjifieke berge, met 'n uitsig wat tot doer op die einders strek (met die Namibwoestyn wat na die weste wink). En bo jou flikker die Melkweg haar miljoene dompliggies. Salig kwadraat.
Kontak nwr.com.na/resorts/sesriem-camp en www.nwrnamibia.com/sesriem.htm
Hier kry jy iets unieks: Elk van die 12 kampplekke is 'n hele entjie apart uitgelê onder mooi bome en elkeen het sy eie ablusiegeriewe. Jy is dus stilte en privaatheid gewaarborg.
Daar is heelwat kammpplekke wat bereikbaar is per 4x2, maar nie almal nie. Maak dus seker wanneer jy bespreek dat jy reg kies. Indien jy spesifiek 4x4 wil ry, vra vir die Oerwald-kampplek, uitgelê naby groot wildevybome.
Jy kan nie vooraf bespreek nie. Jy moet dus maar die kans waag en opdaag by die park.
Kontak 013 751 2220; nwr@nwrnamibia.com
Die 31 staanplekke lê wyd verspreid om jou 'n gevoel van ruimte te gee, en hoewel daar slegs puttoilette is by die staanplekke, kan jy kom stort, water tap en maaltye eet (bespreek vooraf) by die ingangshek.
'n Groep woestynolifante beweeg op en af in die Ugabrivier en synde die 29 staanplekke in die rivierloop lê, het jy 'n goeie kans om hierdie Dorsland-"trekkers" te sien.
Hier is 30 staanplekke.
Hier is 40 staanplekke.
Kontak www.nwrnamibia.com/waterberg.htm en nwr.com.na/resorts/waterberg-resort
Die wêreld hier is so na aan ongerep as waarvoor jy kan vra en hy lê in die westelike deel van die park wat tot onlangs nog beskut was teen 'n oormag toeriste.
Olifantsrus is gebou op die plek waar meer as 500 olifante geskiet en geslag is as deel van 'n uitdunningsproses in die vroeë tagtigerjare.
Kontak www.nwrnamibia.com/olifantsrus.htm en nwr.com.na/resorts/olifantsrus-camp
Epupa Falls Lodge is teenaan die rivier sodat jy maksimum voordeel uit hierdie lushof kan put. Bly minstens twee of drie nagte oor om die gebied ordentlik in te neem. Jy kan hiervandaan reël om 'n Himbakraal te besoek (R750 p.p.). En rus – onthou, jy's met vakansie!
Kontak epupafallslodge.com; 264 81 361 1799 (kampplekbesprekings); 264 81 250 8225 (lodgebesprekings)
Besoek die nabygeleë Dorslandmonument by Swartbooisdrift of ry na die Ruacana-waterval. Voëlkykers sal behoorlik verkyker swaai hier, met byna 300 moontlike spesies om te sien.
Sommige is baie raar, soos die Angolasysie wat nét hier in ons substreek voorkom.
Jy kan 'n mokorovaart reël, of op 'n sonsondergangvaart gaan – of bloot in die kamp bly en voëls kyk, want hier's 'n magdom spesies.
Gewoonlik kan jy droogvoets verby dié struikelblok kom (die eienaar, Deon van Blerk, was trots op sy houtbruggie, maar dié het ingegee.) Daar is nou 'n ompad links van die bruggie gemaak wat jou deur 40cm water neem as dit reënseisoen is (Februarie tot Junie). Gelukkig is die rivierbedding se sand lekker hard en jy sal nie sommer probleme kry om dié ompad te gebruik nie.
Kontak Malyo Wilderness Camp; deon@karambareservations.com
Ons hou van hierdie plek omdat Curt-Ingo Sagell en Rachelle Lambrechts ons altyd so vriendelik ontvang. Hier's ook rustige honde wat soms by jou kampplek kom lê – die plek voel gou soos 'n tweede huis! Die ablusieblok is netjies en daar is twee opwasplekke met klein gasstofies vir die wat nie wil braai nie.